Amú éyə Ǹtondôbə Zambá Ísraɛ̂l, a kɔ́bɔ̄ ná ású mə̄ndá yā é tísɔn nyí ai məndá míńkúkúmá yā máyi mǎn tsamban ai məngós mə sí ai okəŋ bítá; 5ású é bod bálúman ai Bəkaldéan nə́ bə́ dzálī tísɔn ai mim̀bim, bɔ́ yā mə̄ ngábími ólūn wáma, á məliŋiná mámā étē; bɔ́ yā ábē dábán á ngábɔ̄ nâ mə́ lum é tísɔn nyí mvús. 6Ma nyɔ́ māzū bɔ́ bɔ̌ mə̄bálá nə́ bə́ lɛd; mayi bɔ́ bɔ̌ mvɔ̄í, mə lə́dé bɔ akúmá mvɔ̄í ai məbálá mə́ áfidi. 7Mayi dúgan ai miǹkóm yā Yúda ai miǹkóm yā Ísraɛ̂l, mə dúgán mya tə́le anə́ ósúsúa. 8Mayi bɔ́ fūbū évūs ésə̄ bə́ ngábyandi mǎ ai dzɔ́, mayi dzu bívūs bísə̄ yā bə́ ngábyandi mǎ ai byá, bə́ lúmān fə ai mǎ ai byá. 9Yērúzalɛm a yi vəŋan dzwé məfon ású dáma, olugú ai dúmá á mís məyɔŋ mə́sə̄ yā sí, éyɔŋ máyi wóg m̀bəŋ ósə mǎyi bɔ Yúda ai Ísraɛ̂l, bâyi mbáda, bə́ ngákɔn wɔ̌ŋ, ású é mvɔ̄m ai mvɔí ésə mǎyī bɔ́ və̄. 10Éyə Ǹtondôbə a kɔ́bɔ̄ ná: é vóm myǎdzō hí nâ: "Bilíg bī, təge ai bod, təge ai tsíd", á bə̄tísɔn yā Yúda, ai á bifun míńdzɔ́ŋ yā Yērúzalɛ̌m yā mí nə́ təge ai bod, təge ai tsíd, 11bâyi dúgán wóg áyēngá miǹtag ai ayéngá məfon, miǹlóé mí ńnóm bân ǹgál, biá bí é bod báyi sɔ́ ai mətúnuŋa mə́ ngāŋ á Tə́mpɛl Ǹtondôbə, bə́ dzô nâ: "Váán Ǹtondôbə Sabaod ngǎŋ, amú Ǹtondôbə a nə m̀bəŋ, amú edǐŋ dzíé é nə kolé". Amú mayi dúgan ai miǹkóm anə́ ósúsúa,­ Ǹtondôbə énye a kɔ́bɔ. 12Ǹtondôbə Sabaod a kɔ́bɔ nâ: É vóm hí, hə bilíg təge ai bod, təge ai tsíd, ai á bə̄tísɔn bə́sə, məbəmbá mâyi dúgán bɔ, é vóm bə́nɔ́nī bíyə́m bâyi kə ai miǹtómba myábán âwɔí.